El PSC escenifica l'harmonia amb el PSOE amb un acte amb Rubalcaba a Barcelona - VilaWeb\nEl PSC escenifica l'harmonia amb el PSOE amb un acte amb Rubalcaba a Barcelona\nPer a presentar el document de Granada, per una reforma federal de la constitució espanyola\nEl PSC vol escenificar l'harmonia aconseguida amb el PSOE amb una campanya per reivindicar i 'fer pedagogia' del document de Granada (PDF) i de l'aposta socialista per una reforma federal de la constitució espanyola. L'ofensiva, tal i com la va definir el primer secretari, Pere Navarro, culmina avui amb un acte al pavelló de la Vall d'Hebron (12.00), que compta amb la participació del secretari general del PSOE, Alfredo Pérez Rubalcaba. Prèviament, s'han fet quatre actes d'un format més petit amb Victòria Camps, Juanjo López Burniol, Emilio Ontiveros i José Antonio Pérez Tapias.\nNavarro va explicar la setmana passada que aquesta campanya volia mostrar quina era l'alternativa del PSC al problema en l'encaix de Catalunya a Espanya, una alternativa 'que té a veure amb canviar les coses però sense trencar, té a veure amb què Catalunya pugui continuar convivint amb la resta de pobles d'Espanya amb unes competències més clares i un finançament més just i un reconeixement de la seva singularitat'.\nNavarro va argumentar que PSOE i PSC havien acordat un posicionament conjunt que es va materialitzar en el document de Granada, i ara el que pretenen és que 'tothom sàpiga quina és la proposta que defensen conjuntament els socialistes de Catalunya i de la resta d'Espanya'. 'El que es tracta és de posar de relleu, de reivindicar aquell acord', va dir, afegint que el PSC el considera 'en aquest moment suficient'.


CCOO d’Indústria rebutja l’ERO d’extincions presentat per FICO TRANSPAR i dona suport a la vaga de la plantilla - CCOO CAT\nCCOO » Notícies » CCOO d’Indústria rebutja l’ERO d’extincions presentat per FICO TRANSPAR i dona suport a la vaga de la plantilla\nCCOO d’Indústria rebutja l’ERO d’extincions presentat per FICO TRANSPAR i dona suport a la vaga de la plantilla\nEl comitè d’empresa ha convocat vaga els dies 5, 7, 14 i 17 de maig\nLes treballadores i treballadors de Fico Transpar (Viladecavalls), del Grup Ficosa, s’estan mobilitzant des de fa uns dies contra l’ERO d’extincions que ha presentat l’empresa per acomiadar 22 persones de la plantilla. El comitè d’empresa ha convocat diverses jornades de vaga de 24 hores en defensa dels llocs de treball, les properes tindran lloc els dies 5, 7, 14 i 17 de maig. Aquesta mobilització compta amb el suport del sindicat.\nCCOO d’Indústria segueix exigint a la direcció de Fico Transpar la retirada de l’expedient, ja que considera que les causes que al·lega l’empresa no estan justificades. CCOO denuncia que la multinacional Panasonic, a la qual pertany Ficosa, està aprofitant la situació conjuntural de crisi derivada de la pandèmia per acomiadar part de la plantilla de Fico Transpar i seguir desmantellant aquesta societat.\nCCOO recorda que les treballadores i treballadors de Fico Transpar, molts dels quals porten més de 30 anys a l’empresa, han hagut d’adaptar-se en els darrers anys als diferents canvis que ha afrontat l’empresa, a conseqüència dels quals han patit una pèrdua de condicions laborals. Tot això amb la promesa d’un futur industrial de més valor afegit, que no només no s’ha produït, sinó que ha anat a pitjor.\nPer tot això, CCOO exigeix a la multinacional un replantejament de la seva estratègia empresarial i una aposta industrial per la planta de Fico Transpar.


El voluntariat ambiental de la Devesa tramita més de 200 avisos\nEl voluntariat ambiental de la Devesa tramita més de 200 avisos durant juliol\nEl voluntariat ambiental de Creu Roja que està treballant per segon any consecutiu en la Devesa del Parc Natural de l’Albufera per a informar i col·laborar en la prevenció d’incendis, ha tramitat durant el passat mes de juliol un total de 231 avisos. El 60% de les alertes les ha resoltes el mateix voluntariat, que vetlarà per la protecció del paratge fins al pròxim 17 de setembre, com a fruit del projecte mediambiental entre l’Ajuntament de València i Creu Roja per a la protecció de l’entorn, de gran valor biològic, científic, paisatgístic i pedagògic.\nDel total d’avisos, 11 han sigut de caràcter urgent i han necessitat intervenció immediata, coordinada sempre amb el Servici Devesa-Albufera de l’Ajuntament i els guardes forestals. S’ha tractat de problemes sanitaris propis o de persones en l’entorn, tancaments i cadenes o hamaques penjades. Pel que fa a la majoria d’incidències se centren en la presència de caravanes, animals domèstics i defectes en cartells, senyals i passarel·les d’accés.\nEl Parc Natural de l’Albufera de València presenta una gran afluència de visitants durant tot l’any, però especialment en els mesos d’estiu. Aquest fet influeix en el nombre d’avisos registrats pel voluntariat ambiental al juliol, ja que la majoria es concentra en la zona de l’antic poliesportiu del Saler fins a la urbanització de la Casbah, a causa de la gran presència de visitants en eixes zones. La labor del voluntariat també consisteix en la recollida d’enquestes a les persones usuàries de l’entorn, arreplegant així suggeriments per als lavabos públics, els servicis de neteja o la regulació del trànsit.\n“La tasca del voluntariat ambiental és magnífica i molt útil per al gran objectiu de preservar en condicions òptimes el bosc de la Devesa. Vull agrair-los el seu esforç per protegir un entorn tan important per a tots els valencians i les valencianes”, ha afirmat el regidor de Conservació d’Àrees Naturals i Devesa-Albufera, Sergi Campillo, qui ha mostrat la seua satisfacció per l’absència de problemes greus en el que portem d’estiu i ha destacat la importància de la col·laboració tant dels veïns i les veïnes de la ciutat com de les persones que ens visiten per a aconseguir l’objectiu comú de conservar un espai de tan gran valor ecològic.\nAquest projecte amb Creu Roja es va iniciar al juliol per segon any consecutiu per contribuir en el manteniment i defensa d’un dels Parcs Naturals periurbans més importants d’Europa. L’objectiu és implicar la societat valenciana en la preservació del medi ambient, potenciar el voluntariat socioambiental i aprofundir en el coneixement de la biodiversitat del parc, col·laborant amb els treballs de recerca.\nDurant el mes de juliol han participat un total de 147 voluntaris i voluntàries de Creu Roja, fonamentalment de la ciutat de València, però també procedents de diverses assemblees locals de la província. La seua missió és detectar negligències o incidències en la zona, dissuadir a les persones visitants de comportaments o accions adverses per a la flora o fauna, controlar els accessos a zones restringides i revisar tanques i accessos.\nLes eixides del voluntariat tenen lloc cada dissabte i diumenge en torns de matí i vesprada. Creu Roja ha engegat un protocol d’incorporació de voluntaris i voluntàries pel qual participen en un torn o varis, segons disponibilitat. Es tracta d’una forma àgil d’oferir participació en la ciutadania valenciana i implicar-la en aquesta labor mediambiental. Per a açò, fins dimarts que ve, 8 d’agost, s’hi podran inscriure mitjançant el correu maopval@cruzroja.es o el telèfon 677 440 094.\nValència acull la IX Volta a Peu de les Falles


El sector hoteler de la Comunitat Valenciana aposta pel desenvolupament d'un turisme sostenible segons l'informe presentat per ESADECREAPOLIS i CaixaBank.\nActe “Reptes de l'empresariat turístic de la Comunitat Valenciana” a Benidorm.\n• Segons l'estudi, els empresaris turístics estan apostant i invertint per una oferta turística de major qualitat.\n• El canvi climàtic, l'evolució dels hàbits de consum i l'abaratiment de preus són els factors que més preocupen el sector en la Comunitat Valenciana.\n• La indústria turística està entrant en una etapa de consolidació dels seus bons registres i la despesa diària per turista s'està incrementant a un ritme del 10,3% a la regió.\nCaixaBank i ESADECREAPOLIS han celebrat avui a Benidorm la jornada “Reptes de l'empresariat turístic de la Comunitat Valenciana”, en la qual s'ha presentat l’“Informe d'innovació turística a la Comunitat Valenciana”, un estudi en el qual es recullen 151 opinions del sector turístic valencià.\nL'acte, en el qual han col·laborat Hosbec i l'Institut Valencià de Tecnologies Turístiques Invattur, ha estat inaugurat per Antonio Pérez, alcalde de Benidorm; Herick Campos, director general de Turisme Comunitat Valenciana; Antoni Bernabé, director de Turisme València; Antonio Mayor, president d’Hosbec; i David Rico, director de CaixaBank Hotels&Tourism.\nJosep F. Valls, catedràtic del Departament de Màrqueting d’ESADE i director de l'informe, ha presentat l'estudi destacant el bon moment que travessa el sector i ha assenyalat que “la majoria de la mostra no identifica por a la turismofòbia” i creu que “els clients que visiten la Comunitat són bastant adequats per al desenvolupament d'un turisme sostenible”. Segons aquest estudi, malgrat que la millora del producte, del servei i de la imatge són les prioritats dels hotelers valencians, el sector se sent àmpliament satisfet per complir les expectactivas dels turistes.\nUn dels punts també destacats de l'estudi és que existeix una preocupació generalitzada en el sector pel canvi climàtic, l'evolució dels hàbits dels consumidors i per l'abaratiment dels preus, considerant a més que aspectes com el lloguer vacacional no regulat i la massificació són els que afecten més negativament la imatge turística de la Comunitat Valenciana. No obstant això, l'estudi reflecteix que només el 28% del sector veu necessari un canvi de model de negoci, però que prop de la meitat d'aquests ja té clara la visió i el full de ruta.\nPer part seva, Javier Ibánez de Aldecoa, economista de CaixaBank Research, ha destacat en la seva ponència “Entorn turístic de la Comunitat Valenciana”, que “la indústria turística està entrant en una etapa de consolidació dels seus bons registres. Això en un entorn més advers que en anys anteriors, amb una economia global que creixerà a un ritme més moderat i amb un major nivell de competència al Mediterrani després d'amb la moderació de les tensions internes a Turquia, Tunísia i Egipte".\nSegons l'informe de CaixaBank Research, la indústria turística està apostant i invertint en una oferta turística de major qualitat. Amb això, la despesa realitzada pels turistes internacionals està augmentant a un ritme sòlid gràcies als guanys de productivitat en el sector. En aquest sentit, la despesa diària per turista està incrementant a un ritme del 6,1% a Espanya i del 10,3% en la Comunitat Valenciana.\nLa jornada ha estat clausurada per Bernardino Gosp, director comercial d'Empreses de CaixaBank en la Comunitat Valenciana.\nAdaptació a un nou model de client\nDesprés d'aquests debats s'ha creat una taula rodona en la qual s'han analitzat les oportunitats turística a la Comunitat Valenciana. En ella han intervingut diferents agents del sector turístic, com ho són Antonio Mayor, president de l'Associació Empresarial Hostalera de BENIDORM, Costa Blanca i Comunitat Valenciana (HOSBEC); Leire Bilbao, directora gerent Visit Benidorm; Antoni Bernabé, director Turisme València; Dolores Pérez, propietària d’Hotel del Juguete, i Diego Hernández, Director Hotels & Tourism de CaixaBank, que ha exercit de moderador.\nUn espai en el qual s'han abordat diferents temes com la indústria turística a nivell mundial, així com el sector turístic valencià. També hi ha hagut espai per a un dels punts que més preocupa el sector, i és el del canvi i la transformació, sent el client el centre i el motor d'aquest canvi. Tots han coinicit que el client d'ara no té res a veure amb el client de fa 20 anys. I és que l'actual està més informat, més connectat, és molt més exigent i impacient. I sobretot, molt més tecnològic. Per aquí passa la resta del sector turístic, l'adaptació a aquest nou perfil de client i en definitiva, a aquesta nova demanda.\nCaixaBank Hotels & Tourism: productes especialitzats per al sector turístic\nSobre ESADE i ESADE Alumni\nFundada el 1958, ESADE Business & Law School posseeix campus a Barcelona i Madrid i està present a São Paulo, Lima, Mèxic DF, Bogotà, Santiago de Xile i Buenos Aires. Té subscrits acords de col·laboració amb més de cent universitats i escoles de negocis de tot el món. Cada any, més d’11.000 alumnes participen en els seus cursos (MBA, Executive Education, graus i màsters universitaris en Direcció d'Empreses i en Dret). ESADE Alumni, l'associació d'antics alumnes d’ESADE, compta amb una xarxa de 60.000 antics alumnes, que exerceixen càrrecs de responsabilitat en empreses dels cinc continents. Mitjançant 72 grups professionals, promou la formació contínua, el desenvolupament professional i la iniciativa emprenedora. Disposa d'una xarxa internacional amb alumni de fins a 126 nacionalitats, presents a més de cent països i, des de 2007, duu a terme el projecte ESADE Alumni Solidari, pioner a Europa, gràcies al qual més de 1.500 antics alumnes han aportat el seu talent, experiència i capacitat de gestió de manera voluntària a més de 200 entitats del tercer sector. L'associació compta amb la xarxa d'inversors ESADE BAN, nomenada millor xarxa de business angels privada d'Europa per part de la Xarxa de Business Angels Europea (EBAN). ESADE participa també del parc de negocis ESADECREAPOLIS, un centre pioner dedicat a la innovació on es fundin la universitat i l'empresa. De clara vocació internacional, ESADE es manté sistemàticament en el temps en les primeres posicions del món dels principals rànquings d'escoles de negocis (Financial Times, Bloomberg Businessweek, The Economist i Amèrica Economia). ESADE és membre de la Universitat Ramon Llull (www.url.edu).


Internet a Formentera - ConectaBalear\nInternet WiMAX a Formentera\nTria una modalitat d'Internet per veure les tarifes\nConnexió d'alta velocitat mitjançant una antenna disponible a pràcticament qualsevol lloc de Formentera\nTecnologia estàndar Airmax TDMA\nSense límits geogràfics\ndes de\t30€/mes\nAlta + instal·lació0€ Oferta\nVeure plans Lite\nConnexions ultra ràpides disponibles a pràcticament qualsevol punt de Formentera\nNova tecnologia disruptiva Massive MU-MIMO\ndes de\t40€/mes\nAlta + instal·lació79€ Oferta\nVeure plans Pro\nNavega sense esperes, podràs fer video-telefonades i juga online. Tot això sense cap limitació d'ús mensual i amb baixa latència.\nSense línia telefònica\nGràcies a la nostra connexió sense fils mitjançant la xarxa WiMAX no és necessari disposar de fils telefònics per connectar-te.\nNo, cap dels nostres serveis té permanència.\nNecessito línia telefònica per a tenir Internet?\nNo, no és necessari tenir cap tipus de líniea ni cablejat telefònic.\nEl nostre sistema funciona amb una petita antena que instal·larem al teu domicili o empresa, mitjançant la qual gaudiràs de connexió a Internet i opcionalment, d'accés telefònic.\nHe de comprar un nou telèfon?\nEl servei de telefonia funciona mitjançant tecnologia IP motiu pel qual necessitaràs un convertidor per tal de poder seguir fent ús de les boques de paret del teu domicili o del teu telèfon.\nUna altra opció és comprar directament un telèfon VoIP.\nQuin equip necessit per a tenir connexió a Internet?\nNomés és necessària una antena que els nostres tècnics instal·laran al teu domicili o empresa i un router si vols tenir una xarxa WiFi per poder connectar més d'un ordenador, tauletes digitals, terminals mòbils, etc.\nL'antena és propietat de ConectaBalear per tant en cas de demanar la baixa del servei, procedirem a la seva retirada.\nEn cas de no poder ser retirada en un termini màxim d'un mes, procedirem a facturar-la segons les condicions recollides en el contracte.


Pedro Sánchez diu que no vol obrir "cap altra via judicial més" a Catalunya\nVillacís Ciutadans patrimoni\nMor Karl Lagerfeld\nDetinguts crim regidor Llanes\nSánchez confirma que el rei Felip VI assistirà als actes d'aniversari dels atemptats del 17A\n03/08/2018 - 13.50 Actualitzat 04/08/2018 - 11.07\nEl president del govern espanyol, Pedro Sánchez, ha fet balanç dels primers dos mesos a La Moncloa després de l'última reunió del Consell de Ministres abans de les vacances. Sobre el procés català, el president ha deixat clar que no vol obrir cap més via judicial en un conflicte que s'ha de resoldre políticament. I sobre el veto del rei a Catalunya, ha dit que Felip VI assistirà als actes d'aniversari dels atemptats a Barcelona i Cambrils.\nA la roda de premsa posterior al Consell de Ministres, Sánchez ha assegurat que no vol obrir "cap altra via judicial més" a Catalunya i ha defensat que defensarà la legalitat i que es compleixi l'Estatut.\n"Si és una crisi política s'ha de resoldre des de la política. El govern d'Espanya, per descomptat, aplicarà la legalitat, defensarà la Constitució, defensarà l'Estatut d'Autonomia davant d'eventuals vulneracions, si es produeixen, però el que els garanteixo és que el govern d'Espanya no vol obrir cap altra via judicial més: el que vol és resoldre-ho des de la política."\nD'aquesta manera s'ha manifestat el president sobre la reunió d'ahir amb el líder del PP, Pablo Casado que va oferir el seu suport a una nova aplicació del 155 i va proposar la creació d'un delicte de celebració de referèndums il·legals.\n"Sobretot demano coherència, demano altura, que facin una oposició d'estat i que siguin, sobretot en la qüestió de Catalunya, tan lleials com ho va ser el Partit Socialista al govern d'aleshores."\nAltura de mires i paciència és el que també ha demanat Pedro Sánchez per resoldre el conflicte amb Catalunya. No només als interlocutors sinó als que pensen que es pot fer d'un dia per l'altre.\n"És una crisi que no es resoldrà, desgraciadament, ni en un mes, ni en dos mesos, ni en sis mesos, ni en un any, ni en dos anys. És una crisi que s'està larvant des de fa més d'una dècada. Per tant el que s'ha d'exigir és paciència, molta paciència no només per part dels actors implicats sinó també dels mitjans de comunicació; molta pedagogia, molta generositat i molta altura de mires."\nEl rei a l'aniversari del 17A\nPedro Sánchez s'ha referit al primer aniversari dels atemptats de Barcelona i Cambrils i ha assegurat que el rei d'espanya Felip VI assistirà als actes de record que es faran el 17 i el 18 d'agost.\n"L'aniversari dels atemptats de Cambrils i Barcelona és un aniversari que exigeix de tots la solidaritat i el respecte a les víctimes i els seus familiars. Així és i espero que sigui els dies 17 i 18 d'agost. El govern hi estarà present, jo hi seré, i hi serà també el cap de l'Estat i en conseqüència i no hi ha més. El cap de l'Estat hi anirà, el president hi anirà, i el que farem és traslladar la solidaritat de la societat espanyola a les víctimes i als familiars de les víctimes d'aquests terribles atemptats."\nEl Consell de Ministres no ha pres encara cap decisió sobre l'exhumació i trasllat de les despulles del dictador Francisco Franco del Valle de los Caídos. Sánchez ha dit que es farà i serà aviat.\nProcés català PP PSOE Pablo Casado Pedro Sánchez Atemptats Barcelona Cambrils\nWhatsApp estudia que no et puguin afegir a un grup sense permís\nSánchez anuncia la creació d'un comandament únic per coordinar la immigració\nCasado ofereix a Sánchez "lleialtat" per defensar la unitat d'Espanya\nPedro Sánchez, disposat a resoldre la qüestió catalana amb política i no obrint més vies judicials\nSánchez diu que no vol obrir nous processos judicials i que el conflicte català necessita generositat de totes les parts\nSánchez, sobre Catalunya: "No vull obrir cap via judicial més"\nTurull i Romeva es troben al mateix replà\nDeclaració de Rull i Bassa en el cinquè dia del judici del procés\nRaül Romeva said at the beginning of his interrogation: "I deem myself to be a political prisoner"\nRomeva: "No vaig marxar perquè el que hem fet és lícit, legítim i fins i tot legal"\nEl exconseller Jordi Turull\nLes 10 declaracions clau de Jordi Turull al judici del procés\nImatge de l'exterior dels jutjats de Berga\nPresó sense fiança per a l'acusat de violar una dona de 72 anys a Berga\nConcentració de les famílies davant de l'ambaixada d'Espanya a Kíev (@jose_eoi_2015)\nInscrits els 39 nadons de gestació subrogada de famílies espanyoles atrapades a Kíev


El portaveu del partit també ha reclamat que, "mentre aquestes persones siguin aquí, rebin un tracte humanitari"\nUna de les pasteres que varen arribar l'any passat a Cala Figuera. Europa Press\nPalmaEl portaveu d'El Pi al Parlament, Josep Melià, ha reclamat aquest dilluns al govern espanyol que prengui mesures per controlar "l'arribada massiva de pasteres a les Balears", després que en els darrers tres dies hi hagin arribat més de 300 persones irregularment.\n"Fa temps que som una via d'entrada de migrants il·legals i hi ha un descontrol absolut d'aquesta situació per part del govern espanyol", ha denunciat Melià. Així mateix, ha recordat que, segons la normativa d'estrangeria, "correspon fer tornar de manera immediata aquests ciutadans que entren de manera il·legal en el territori de la Unió Europea".\nAixí mateix, el diputat ha demanat que, "mentre aquestes persones siguin a les Illes, rebin un tracte humanitari". "El que no pot ser és tenir-los en un garatge de la policia", ha lamentat. Per això, la formació ha reclamat "unes instal·lacions que garanteixin els drets d'aquestes persones".\nMelià també ha instat l'Estat i la UE que "facin l'acció diplomàtica que correspongui perquè els països on es produeixen les sortides lluitin contra aquesta pràctica". "El que no es pot continuar permetent és aquesta situació d'il·legalitat absoluta que afecta la dignitat i el dret de les persones i posa en risc la seva pròpia vida", ha conclòs.\nEs reprenen les devolucions de migrants: Espanya retornarà 41 algerians dels que han arribat a les Illes\npasteres El Pi govern espanyol migració il·legal


Restrenyiment crònic: causes i símptomes - Vilardell Digest\nVilardell Digest > Restrenyiment crònic: causes i símptomes\nRestrenyiment crònic: causes i símptomes\nEl restrenyiment es produeix quan els moviments intestinals es tornen menys freqüents i la femta es tornen difícils d’evacuar. Si realitzes menys de tres evacuacions per setmana durant més de tres mesos, es considera restrenyiment crònic.\nSol ocórrer amb major freqüència a causa de canvis en la dieta o en la rutina, o a causa d’una ingesta inadequada de fibra. A continuació, t’expliquem les seves causes i símptomes.\nCom es produeix el restrenyiment?\nEl restrenyiment es produeix perquè el còlon absorbeix massa aigua de les deixalles, la qual cosa provoca una sequedat en la femta, fent que tinguin una consistència dura i siguin difícils d’expulsar del cos.\nPer a retrocedir una mica, a mesura que els aliments es mouen normalment pel tracte digestiu, s’absorbeixen els nutrients. Els aliments parcialment digerits (deixalles) que queden passen de l’intestí prim a l’intestí gros, també anomenat còlon. El còlon absorbeix l’aigua d’aquests residus, la qual cosa crea una matèria sòlida anomenada femta.\nSi pateixes de restrenyiment, els aliments es mouen amb massa lentitud pel tub digestiu. Això dóna al còlon més temps (massa temps) per a absorbir l’aigua dels residus. La femta es tornen seques, dures i difícils d’expulsar.\nQuina és la causa del restrenyiment?\nHi ha moltes causes del restrenyiment, com l’estil de vida, medicaments, condicions mèdiques i embaràs.\nLes causes més comunes de restrenyiment en l’estil de vida són:\nMenjar aliments baixos en fibra.\nNo beure suficient aigua (deshidratació).\nNo fer suficient exercici i tenir una vida sedentària.\nCanvis en la rutina habitual, com viatjar o menjar/ficar-se al llit a hores diferents.\nMenjar grans quantitats de llet o formatge.\nEls medicaments que poden provocar restrenyiment són:\nAnalgèsics forts, com els narcòtics que contenen codeïna, oxicodona i hidromorfona.\nAntiinflamatoris, com l’ibuprofeno.\nAntidepressius, inclosos els inhibidors selectius de la recaptació de serotonina o els antidepressius tricíclics.\nAntiàcids que contenen calci o alumini.\nPíndoles de ferro.\nMedicaments per a l’al·lèrgia, com els antihistamínics.\nUns certs medicaments per a la pressió arterial, com els antagonistes del calci, el diltiazem i el nifedipino.\nMedicaments psiquiàtrics, com la clozapina i la olanzapina.\nMedicaments anticonvulsius/convulsius, com la fenitoina i l’abapentina.\nMedicaments contra les nàusees, com l’ondansetrón.\nEls símptomes del restrenyiment inclouen:\nMenys de tres evacuacions per setmana durant més de tres mesos.\nFemta grumosa o dura.\nNecessitat d’un gran esforç per a evacuar.\nExcés de gasos o flatulències.\nCom puc prevenir el restrenyiment?\nUna de les millors maneres de prevenir el restrenyiment és millorant els teus hàbits en la teva rutina:\nFes una dieta equilibrada amb molta fibra. Les fruites, les verdures, els llegums i els pans i cereals integrals són bones fonts de fibra. La fibra i l’aigua ajuden el còlon a evacuar la femta.\nBeu suficient aigua.


Butlles La República\nUna tia àvia meva tenia al calaix de la tauleta de nit un butlla de Pius XII que l’eximia de tot pecat i li concedia una parcel·leta del cel. Amb […]\nMiquel Estruch 08/08/2007\nUna tia àvia meva tenia al calaix de la tauleta de nit un butlla de Pius XII que l’eximia de tot pecat i li concedia una parcel·leta del cel. Amb això, la pobra dona, es pensava que tenia la Glòria assegurada i la feia sentir segura davant les temptacions de la vida. Quines coses! Diríem que això de les butlles és cosa de temps llunyans si no fos perquè avui en dia encara n’existeixen, degudament adaptades als nous sistemes socials.\nEn la fe del civisme hi ha butlles que s’evidencien en les conductes manifestament desordenades d’alguns creients, germans en democràcia. En tenim l’exemple clar en algunes àrees d’aparcament prohibit als pecadors, però degudament habilitades per a pocs privilegiats. Com al carrer Juli Garreta, davant l’entrada de l’ambulatori, on hi aparquen en bateria sistemàticament, malalts, visitadors mèdics, metges, vehicles de l’ICS, impedint el pas per la vorera als vianants, a només tres metres de l’entrada d’un aparcament públic municipal. Al carrer Lluís Millet, cada dissabte hi aparca tot el dia un autocar de Capricornio, just al xamfrà de Lluís Companys, en una zona d’evident perill. Les dobles files davant les farmàcies de President Companys o Martí Pujol amb Ignasi Iglesias, són mítiques. Per no parlar de les de la carretera de baix, davant l’Opencor, just al costat de la plaça de la Vila.\nM’agradaria saber qui atorga aquestes butlles i en quines tauletes de nit reposen. I, encara més…, a canvi de què?\nI ara, sense conyes ni ironies, per què passen aquestes coses? Per quina raó no s’hi posa remei? Perquè no s’actua per evitar els embussos crònics que provoquen les dobles files de vehicles en zones ben identificades? Per quina raó es toleren prebendes injustificades i injustificables a determinades empreses o organismes públics en perjudici de la ciutadania? Per què es fan els ulls grossos a determinats abusos, depenent d’on provinguin?\nÉs clar que ningú pot pensar que els responsables viaris de la ciutat no coneguin perfectament aquestes situacions, com tothom. Essent així, si no s’hi ha fet res, algú n’hauria de donar explicacions a la ciutadania i assumir responsabilitats.\nAra bé, jo vull suposar que alguna cosa deuen haver fet. En aquest supòsit, com és doncs que el problema persisteix? Potser perquè les accions suposadament endegades no eren les adequades? Potser perquè no hi ha continuïtat en les accions? Potser perquè hi ha qui es fa venir les lleis i les normes a la pròpia mesura? En tots aquests casos s’hi ensuma que alguna cosa no rutlla prou bé. Potser manca eficàcia, potser manca resolució, potser manca determinació, potser capacitat de treball o recursos suficients, potser coneixement. Podria ser que els responsables no fossin prou aptes, per fer la seva feina. Podria ser que faltés voluntat política i també podria ser, per què no, que hi hagués connivències i qui sap si toleràncies retribuïdes. De tot hi ha en aquest món i ja res no se’m fa estrany.\nEn qualsevol de tots aquests casos sempre hi ha una darrera responsabilitat, la dels polítics, és a dir la nostra. Perquè no hem d’oblidar mai que els polítics som tots nosaltres, els ciutadans, que d’entre nosaltres escollim aquells que considerem més aptes per fer les tasques del comú. I si no ho fan bé o no en saben prou, que n’aprenguin i ho facin millor o que pleguin, què carai!


Al Homaidan 2 Suites Palace Dammam Aràbia Saudita - Ofertes d'hotels amb els MILLORS DESCOMPTES EN LÍNIA\nKing Khaled Street, Ghirnatah, Dammam, Aràbia Saudita - Veure al mapa\nBarri Ghirnatah Al Hamra Uhud\nPer als viatgers què vulguin captar les imatges i els sons de Dammam, Al Homaidan 2 Suites Palace és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Al Homaidan 2 Suites Palace asseguren una estada plaentera als seus clients. Per a la comoditat i comfort dels seus clients, l'hotel ofereix Zones públiques amb Wi-Fi, habitació familiar, ascensor.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Al Homaidan 2 Suites Palace.\nTots els tipus de viatgers (21) Parelles (4) Viatgers en solitari (10) Famílies amb infants petits (4) Famílies amb infants grans (2) Grups (1)